**Lisa 3**

**TÖÖVÕTULEPING**

**Narva Tööstuspark 3. etapi detailplaneeringu KSH korraldamise, koostamise ning rahastamise kohta**

**Narva Linnavalitsuse Arhitektuuri- ja Linnaplaneerimise Amet**, registrikood 75029820, asukohaga Peetri plats 5, Narva linn 20308, Ida-Viru maakond (edaspidi „Tellija“), mida esindab direktor **Kaie Enno** Narva Linnavalitsuse Arhitektuuri- ja Linnaplaneerimise Ameti põhimääruse alusel ühelt poolt

Detailplaneeringust huvitatud isik **Sihtasutus Ida-Virumaa Tööstusalade Arendus** (edaspidi vastavas käändes nimetatud "Huvitatud isik"), kelle äriregistri kood on 90003841 ja keda esindab juhatuse liige **Teet Kuusmik** teiselt poolt

ja

**\_\_\_\_\_\_\_\_\_\_\_\_\_\_\_, äriregistrikood \_\_\_\_\_\_\_\_\_\_\_\_\_, asukohaga \_\_\_\_\_\_\_\_\_\_\_\_\_\_\_\_\_, edaspidi nimetatud “Töövõtja”, esindaja juhatuse liige \_\_\_\_\_\_\_\_\_\_\_\_\_\_\_\_\_ isikus** kolmandalt poolt, koos nimetatud “Lepinguosalised” või “Pooled”, sõlmisid käesoleva lepingu alljärgnevas:

**1. SISU JA EESMÄRK**

1.1 Leping on sõlmitud Narva Tööstuspargi 3. etapi detailplaneeringu keskkonnamõjude strateegilise hindamise (edaspidi detailplaneeringu KSH) koostamise, korraldamise ning rahastamise kohta. Lepingu kohaselt detailplaneeringu KSH koostamise tellib ja koostamist korraldab Tellija, finantseerib Huvitatud isik ja KSH koostab Töövõtja.

Töövõtja vastava valdkonna asjatundjana osutab vastavalt lepingule tellijatele

detailplaneeringu asukoha eelvaliku koostamise ja keskkonnamõjude strateegilise hindamise läbiviimiseteenust. Töö hulka kuuluvad kõik toimingud, sh uuringud, mis on olemuselt vajalikud töö eesmärgi saavutamiseks, sõltumata sellest, kas need on lepingus otseselt nimetatud.

1.2. Töövõtja teeb töö vastavalt oma parimatele teadmistele ja võimetele lepingu eesmärgi

saavutamiseks.

1.3. Töö loetakse tehtuks vastavuses lepinguga siis, kui töö vastab tehnilisele kirjeldusele ning

kõikidele muudele lepingust, sealhulgas lepingu dokumentidest tulenevatele nõuetele, samuti kõigile kehtivatele õigusaktidele ja asjakohastele normidele, juhistele ja standarditele.

1.4. Lepingus sätestamata nõuete osas peab töö vastama tavaliselt sarnasele tegevusele

esitatavatele nõuetele, olema piisav lepingu eesmärgi saavutamiseks, arvestama töö kohta esitatud põhjendatud ja õigusaktidega kooskõlas olevate seisukohtadega ning olema asjaolusid arvestades mõistliku, kuid mitte väiksema kui keskmise kvaliteediga.

**2. LEPINGU DOKUMENDID**

2.1. Leping tähistab käesolevat töövõtulepingut, kusjuures viide lepingule tähendab ka viidet

lepingu lisadele. Lepingu dokumentideks on:

2.1.1. Lepingu põhitekst;

2.1.2. Riigihanke alusdokumendid, sh tehniline kirjeldus (Lisa 1)

2.1.3. Töövõtja pakkumus (Lisa 2)

2.2. Lepingu dokumentide omavahelise vastuolu korral lähtutakse punktis 2.1 nimetatud

dokumentide järjekorrast. Kui lepingu dokumentides või lepingu dokumendi erinevates sätetes on vastuolu kvaliteedi, teenuste või tööde ulatuse osas, lähtutakse sättest, mis näeb ette suurema ulatuse või parema kvaliteedi.

**3. LEPINGUOSALISTE KOHUSTUSED**

**3.1. Tellija kohustub**

3.1.1 Tellima Töövõtjalt detailplaneeringu KSH koostamise;

3.1.2 Andma Töövõtjale tasuta üle detailplaneeringu KSH koostamiseks vajaliku informatsiooni;

3.1.3 Korraldama detailplaneeringu KSH aruande tutvustamise, kooskõlastamise ja esitamise vastavalt planeerimisseadusele ning keskkonnamõju hindamise ja keskkonnajuhtimissüsteemi seadusele;

3.1.4 Korraldama detailplaneeringu KSH teadete avaldamise maakonnalehes, linna lehes, linna ja ameti veebilehel ja Ametlikes Teadaannetes.

* 1. **Huvitatud isik kohustub**

3.2.1 Vajadusel osalema Tellija nõudmisel detailplaneeringu KSH aruannet tutvustavatel avalikel väljapanekutel ja aruteludel (PlanS § 81-86);

* + 1. Tasuda kõik detailplaneeringu KSH koostamisega seotud kulud (KSH arved);
    2. Tasuda kõik detailplaneeringu KSH avalikustamise ja kooskõlastamise korraldamisega seotud kulud vastavalt Tellija poolt esitatavale arvele. Nimetatud kulude hulka arvatakse massimeedias detailplaneeringu KSH menetlustoimingutega seotud teatiste kulud.

**3.3 Töövõtja kohustub**

3.3.1. Koostama detailplaneeringu KSH vastavalt hankelepingus toodud lähteülesandele;

3.3.2 Detailplaneeringu KSH koostamisel juhinduma detailplaneeringu KSH Tellija ettepanekutest ja korraldustest;

3.3.3 Esitama Tellijale detailplaneeringu KSH aruande;

3.3.4 Andma vajadusel täiendavaid selgitusi ning abistama muul võimalikul viisil Tellijat kooskõlastamisel;

3.3.5 Tagama detailplaneeringu KSH koostamise käigus kogutud andmete ja materjalide säilimise ja huvitatud isikutele kättesaadavuse kuni detailplaneeringu KSH Tellijalale üleandmiseni;

3.3.6 Kasutama Lepinguga võetud ülesannete täitmisel tööjõudu, kelle koolitus, oskused ja kogemused vastavad keskkonnamõju hindamise ja keskkonnajuhtimissüsteemi seaduse § 14 esitatud nõuetele;

3.3.7 Detailplaneeringu KSH aruande avalikustamise järel viima detailplaneeringu KSH aruandesse vajalikud muudatused. Vajalikud muudatused määrab Tellija avaliku arutelu tulemuste alusel;

3.3.8 Töövõtja võib keelduda muudatuste tegemisest juhul, kui need on vastuolus kehtiva seadusandluse, normatiivdokumentidega või kutse eetikaga. Keeldumist tuleb põhjendada kirjalikult;

3.3.9 Töövõtja on kohustatud andma tööde käigust aru Tellijale esimesel nõudmisel ning võimaldama Tellijal igal ajal teostada kontrolli ja järelevalvet tehtavate tööde mahu ja kvaliteedi vastavuse üle Lepingus toodule;

3.3.10 Töövõtja on kohustatud kõrvaldama omal kulul Lepinguosaliste vahel kokkulepitavaks tähtajaks puudused, mis on detailplaneeringu KSH aruandes tekkinud Töövõtja süül ja avastatud tööde käigus.

**4. LEPINGU HIND JA TASUMISE TINGIMUSED**

4.1. Detailplaneeringu KSH koostamise eest tasub täies ulatuses Huvitatud isik.

4.2. Huvitatud isik tasub detailplaneeringu KSH koostamise eest Töövõtjale arve alusel.

4.3. Tellija ei tasu töövõtjale lepingu täitmise eest.

4.4. Vastavalt Töövõtja edukaks tunnistatud pakkumuses fikseeritud hinnale on tööde

kogumaksumus …….. eurot (edaspidi lepingu hind). Hinnale lisandub käibemaks.

4.5. Huvitatud isik tasub Töövõtjale lepingule vastava töö eest järgnevalt:

4.5.1. 50% tööde kogumaksumusest peale detailplaneeringu KSH aruande kooskõlastamist Tellija, Keskkonnaameti ja Terviseameti poolt, ehk ………………. eurot.

4.5.2. 50% tööde kogumaksumusest, peale keskkonnamõju strateegilise hindamise aruande vastuvõtmist Narva Linnavolikogus, ehk ………… eurot.

4.6. Juhul, kui lepingu täitmise jooksul ilmneb täiendava töö tegemise vajadus, lepivad pooled

kokku täiendava töö ja selle tasustamise tingimustes. Täiendavaks tööks loetakse töid, mis ei ole toodud lepingu dokumentides ja mille teostamise vajadust polnud võimalik töövõtjal lepingu sõlmimisel ette näha ega hinnata. Täiendavaks tööks ei loeta mh töövõtja poolsete vigade või puuduste kõrvaldamist ning õigusaktidest tulenevate kohustuste täitmist. Täiendavaid töid võib lepingu alusel tellida väärtuses kuni 10 % lepingu hinnast.

4.7. Lepingu hind sisaldab kõiki kulusid, mis töövõtja on teinud töö tegemiseks, sh tasu

lepingus sätestatud intellektuaalse omandi õiguste eest. Tasu suurus ei sõltu materjalide või muude asjade, tööjõu või teenuste kallinemisest või mistahes kulutuste suurenemisest lepingu kehtivuse ajal.

4.8.Tasu makstakse tegelikult tehtud tööde eest. Juhul, kui ilmneb, et mõne lepingus nimetatud

töö tegemine pole lepingu täitmiseks vajalik ning tellija ja huvitatud isik on andnud nõusoleku sellise töö ära jätmiseks, vähendab töövõtja proportsionaalselt esitatava arve summat.

**6. TÖÖ TEGEMINE**

6.1. Töövõtja kohustub tegema töö tähtaegselt, kvaliteetselt ja kooskõlas lepingu dokumentide

ja kõigi asjakohaste õigusaktidega, sh planeerimisseadusest ja keskkonnamõju hindamise ja keskkonnajuhtimissüsteemi seadusest tulenevate nõuetega, samuti kooskõlas muude asjakohaste normide, juhiste ja standarditega.

6.2. Töövõtja rakendab töö teostamisel ainult neid isikuid, kes omavad tööks vajalikus mahus

teadmisi ja kogemusi.

6.3. Enne töö algust esitab töövõtja Tellijale nimekirja isikutest, kes hakkavad

tööd vahetult teostama. Kui töö käigus tekib vajadus meeskonnaliikmete vahetuseks, peab töövõtja liikmete vahetamise eelnevalt Tellijaga kooskõlastama. Meeskonnaliikmete vahetumise korral peab Töövõtja tagama, et tööd teevad vähemalt samaväärse kvalifikatsiooniga isikud.

6.4. Töövõtja esindajaks kõikidel avalikel kohtumistel ja aruteludel on juhtekspert.

6.5. Töövõtja kooskõlastab Tellijaga töö tegemisel kasutatavad alltöövõtjad enne

nende lubamist töö tegemisele. Sõltumata alltöövõtjate kooskõlastamisest vastutab Töövõtja kõigi alltöövõtjate tegevuse ja tegevusetuse eest.

6.6. Töövõtja kohustub tööle esitatavatest nõuetest ja selle teostamise tingimustest

informeerima oma töötajaid ja alltöövõtjaid, keda ta kasutab lepingu täitmisel.

6.7. Töövõtja peab olema töö tegemisel erapooletu ja sõltumatu kolmandate isikute mistahes

majanduslikest huvidest, samuti muudest siduvatest asjaoludest, mis võivad põhjustada tema ebaobjektiivsuse. Käesolevas punktis toodud kohustuste täitmist takistada võivatest asjaoludest tuleb Tellijale viivitamatult kirjalikult teatada.

6.8. Vajadusel annab Tellija esindaja Töövõtjale selgitusi ja/või informatsiooni töö

tegemisega seotud küsimustes viie tööpäeva jooksul, arvates töövõtja vastavasisulise kirjaliku pöördumise (sh pöördumine e-posti teel) kättesaamisest vastava tellija poolt, küsides vajadusel eelnevalt nõu Huvitatud isikult.

6.9. Tellijal ja Huvitatud isikul on õigus kontrollida töö teostamise käiku ja kvaliteeti, nõudes vajadusel töövõtjalt selle kohta informatsiooni või kirjalike või suuliste seletuste esitamist.

6.10. Töövõtja on kohustatud reageerima kõikidele lepingu täitmise käigus edastatud Tellija või

Huvitatud isiku tahteavaldustele hiljemalt 5 (viie) tööpäeva jooksul.

6.11. Iga pool on kohustatud teavitama teisi pooli viivitamatult asjaoludest, mis takistavad või

võivad takistada kohustuse nõuetekohast ja õigeaegset täitmist.

**7. ÜLEANDMINE**

7.1. Töövõtja annab Tellijale tasuta üle detailplaneeringu KSH kolmes eksemplaris koos lisamaterjalide kaustaga paberil ja pdf (vajadusel dwg) formaadis ja Tellija on kohustatud selle vastu võtma, kui detailplaneeringu KSH on valmis käsitlemiseks kohalikus omavalitsuses.

7.2 Detailplaneeringu KSH projekt loetakse Lepingu mõistes valmis olevaks käsitlemiseks kohalikus omavalitsuses, kui sellele on võetud kõik vajalikud kooskõlastused ning Detailplaneeringu KSH on koostatud lähteseisukohti ja Tellija ettepanekuid järgides.

7.3 Tellijal on õigus keelduda detailplaneeringu KSH vastu võtmast, kui selles esineb olulisi puudusi. Keeldumine peab olema motiveeritud ja esitatud kirjalikus vormis. Puuduste kõrvaldamiseks annab Tellija Töövõtjale piisava tähtajaga.

7.4 Detailplaneeringu KSH projekti avaliku väljapaneku ja avaliku arutelu tulemuste alusel vajalike paranduste ja täienduste sisse viimiseks tagastatakse detailplaneeringu KSH Töövõtjale. Tellija määrab paranduste sisseviimiseks tähtaja.

7.5. Peale Töö vastuvõtmist koostab Tellija üleandmise-vastuvõtmise akti.

7.6. Peale Töö üleandmise-vastuvõtmise akti allkirjastamist Tellija poolt on Töövõtjal õigus

esitada Huvitatud isikule arve tehtud töö kohta.

7.7. Huvitatud isik maksab Töövõtjale tasu vastavalt Töövõtja esitatud arvele 35 (kolmekümne viie) päeva jooksul arve kättesaamisest alates. Arve esitamise aluseks on Tellija ja Huvitatud isiku poolt allkirjastatud töö osa vastuvõtu akt.

**8. POOLTE VASTUTUS**

8.1. Kui Töövõtja ei täida lepinguga võetud kohustusi, sh ei paranda puudustega tööd või ei

esita uut tööd, on Tellijal õigus kasutada lepingust ja õigusaktidest tulenevaid õiguskaitsevahendeid, samuti rakendada leppetrahvi. Õiguskaitsevahendi, samuti leppetrahvi kasutamise, valiku ja rakendamise otsustab Tellija, küsides igakordselt eelnevalt Huvitatud isiku arvamust, jättes arvamuse avaldamiseks vähemalt 14 (neliteist) kalendripäeva.

8.2. Lepingus tulenevate kohustuste täitmata jätmise eest või mittenõuetekohase täitmisega teisele lepingu Poolele tekitatud kahju eest kannavad Pooled täielikku ja tingimusteta vastutust tekitatud kahju ulatuses.

8.3. Huvitatud isik maksab Töövõtjale maksetähtaegade rikkumise eest viivist 0,2% makse summast iga viivitatud tööpäeva eest, kuid mitte üle 30% hilinenud makse summast.

8.4. Töövõtja viivisenõue Huvitatud isiku vastu peab olema esitatud hiljemalt 90 (üheksakümne) kalendri-päeva jooksul, makseviivituse toimumisest arvates. Vastasel korral loetakse Töövõtja viivise-nõue aegunuks ning Huvitatud isik vabaneb viivise maksmise kohustusest.

8.5. Töövõtja maksab Huvitatud isikule Tööde tegemise või üleandmise tähtaegade ületamise eest leppe-trahvi 0,2% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.

8.6. Igakordse kõrvaldatava iseloomuga lepingulise kohustuse rikkumise eest, mis ei seisne Tööde tegemisega või üleandmisega viivitamises, maksab Töövõtja Huvitatud isikule leppetrahvi 2% Lepingu hinnast, kuid kokku mitte üle 30% käesoleva Lepingu hinnast.

8.7. Ühekordse ja pöördumatu iseloomuga lepingulise kohustuse rikkumise eest maksab Töövõtja Huvitatud isikule leppetrahvi 30% Lepingu hinnast.

8.8. Ühekordse ja pöördumatu iseloomuga lepingulise kohustuse rikkumise all mõistavad Pooled eelkõige lepingulise kohustuse olulist rikkumist, millega võib kaasneda Lepingu ülesütlemine õiguskaitsevahendina.

8.9. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.

8.10. Huvitatud isikul on õigus pidada arvutatud leppetrahv kinni Töövõtjale makstavast tasust. Leppetrahvi nõudmine ei välista Huvitatud isiku õigust nõuda Töövõtjalt Lepingu täitmist ja/või kahjude hüvitamist.

8.11. Kohustuse rikkumine on vabandatav, kui POOL rikkus kohustust vääramatu jõu tõttu. Vääramatu jõud on asjaolu, mida POOL ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise või Lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.

**9. INTELLEKTUAALNE OMAND**

9.1. Töövõtja peab omama lepingu täitmiseks vajalikke intellektuaalse omandi õigusi.

9.2. Kui lepingu täitmise käigus luuakse autoriõigusega kaitstavaid teoseid, siis lähevad selliste

teoste autori varalised õigused üle Tellijale ja Huvitatud isikule. Autori isiklike õiguste osas annab töövõtja Tellijale ja Huvitatud isikule tagasivõtmatu all-litsentsi andmise õigusega tasuta lihtlitsentsid, mis kehtivad kogu autoriõiguste kehtivuse aja. Töövõtja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas litsentsi andmiseks. Autori isiklikud õigused, sh õigus autorlusele ja autorinimele, kuuluvad töövõtjale ning Tellija ja Huvitatud isik kohustuvad täitma autoriõiguse seadusest ja heast viitamise tavast tulenevaid nõudeid.

9.3. Töövõtja kohustub andma tellijale üle andmed kolmandate isikute intellektuaalse omandi

õiguste kohta seoses töö tegemise käigus üleantud materjalidega.

9.4. Pooled tagavad, et Tellijal ja Huvitatud isikul on pärast lepingu täitmise käigus loodud teose ja muu intellektuaalse omandi üleandmist või kasutusse andmist õigus kasutada seda oma äranägemisel. Teose ja muu intellektuaalse omandi kasutamise viis ega territoorium ei ole piiratud.

9.5. Töövõtjal ei ole ilma Tellija ja Huvitatud isikueelneva kirjaliku nõusolekuta õigust lepingu

täitmise käigus loodud teoseid või intellektuaalset omandit või nende osasid kasutada.

9.6. Tasu autori varaliste õiguste loovutamise ja kogu intellektuaalse omandi üleandmise ja

kasutamise eest sisaldub lepingu hinnas. Töövõtja kohustub talle töö eest maksmisele kuuluva tasu arvelt tasuma vajadusel kolmandatele isikutele töö tegemisega seotud intellektuaalse omandi tasud.

**10. TEADETE EDASTAMINE JA VOLITATUD ESINDAJAD**

10.1. Teadete edastamine toimub üldjuhul kirjalikku taasesitamist võimaldavas vormis. Juhul,

kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms.

10.2. Lepinguga seotud teated edastatakse teisele poolele lepingus märgitud kontaktandmetel.

Kontaktandmete muutusest on pool kohustatud kohe informeerima teisi pooli. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

10.3. Kirjalik teade loetakse poole poolt kättesaaduks, kui see on üle antud allkirja vastu või kui

teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirja saatmisele järgneval tööpäeval.

10.4. Poolte volitatud esindajad lepinguga seotud küsimustes, va lepingu muutmisel, on:

10.4.1. Tellija volitatud esindaja on \_\_\_\_\_\_\_\_\_\_\_\_ nimi \_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_ ja \_\_\_\_\_\_\_\_\_\_\_\_ nimi \_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_\_.

10.4.2. Töövõtja volitatud esindaja on \_\_\_\_\_\_\_\_\_\_\_\_ nimi \_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_.

10.4.3. Huvitatud isiku volitatud esindaja on \_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_,

e-post \_\_\_\_\_\_\_\_\_\_\_\_ ja \_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_ e-post \_\_\_\_\_\_\_\_\_\_\_\_.

**11. KONFIDENTSIAALSUS**

11.1. Pooled kohustuvad lepingu kehtivuse ajal ning pärast lepingu lõppemist määramata tähtaja

jooksul hoidma konfidentsiaalsena kõiki neile seoses lepingu täitmisega teatavaks saanud andmeid, muuhulgas: analüüsid, plaanid, raportid, kirjavahetus, mille konfidentsiaalsena hoidmise vastu on tellijal, partneril või töövõtjal eeldatavalt õigustatud huvi.

11.2. Konfidentsiaalse informatsiooni avaldamine kolmandatele isikutele on lubatud vaid teiste

poolte eelneval kirjalikku taasesitamist võimaldavas vormis antud nõusolekul, v.a. juhtudel, kui pool on õigusaktidest tulenevalt kohustatud informatsiooni avaldama. Pool teavitab teisi pooli viivitamatult, kui tal tekib või võib tekkida kohustus konfidentsiaalse informatsiooni avaldamiseks.

11.3. Pooled kohustuvad mitte kasutama konfidentsiaalset teavet kolmandate isikute huvides.

11.4. Pooled kohustuvad tagama, et nende esindaja(d), töötajad, lepingupartnerid ning muud

isikud, keda nad oma kohustuste täitmisel kasutavad, ei kasuta konfidentsiaalset informatsiooni isikliku kasu saamise eesmärgil, ning oleksid lepingus sätestatud konfidentsiaalsuse kohustusest teadlikud, samuti nõudma nimetatud isikutelt selle kohustuse tingimusteta ja tähtajatut täitmist.

11.5. Pooled kohustuvad täitma organisatsioonilisi, füüsilisi ja infotehnoloogilisi turvameetmeid

konfidentsiaalsete andmete kaitseks, sh juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

**12. LEPINGU KEHTIVUS, MUUTMINE JA LÕPETAMINE**

12.1. Leping jõustub allkirjastamisest poolte poolt ja kehtib lepingust tulenevate kohustuste

täitmiseni.

12.2. Pooled ei tohi lepingust tulenevaid õigusi ega kohustusi üle anda ega muul viisil loovutada

kolmandale isikule ilma teiste poolte eelneva kirjaliku nõusolekuta.

12.3. Lepingut võib muuta ainult poolte kirjalikul kokkuleppel.

**13. LÕPPSÄTTED**

13.1. Töövõtja kinnitab lepingule allakirjutamisega, et ta on piisavalt tutvunud lepingu

dokumentidega ja omab täielikku ning lepingu täitmiseks piisavat ülevaadet teostatava töö mahtudest, piiridest ja muudest tööga seotud asjaoludest ning on võimeline teostama nimetatud dokumentide alusel töö vastavuses käesoleva lepingu tingimustega.

13.2. Pooled juhinduvad lepingu täitmisel Eesti Vabariigis kehtivatest õigusaktidest, eelkõige

kohaldatakse lepingus reguleerimata küsimustes võlaõigusseaduses sätestatut.

13.3. Juhul, kui lepingu mõni säte osutub olevat vastuolus Eestis kehtivate õigusaktidega,

lepivad pooled kokku selle asendamises õiguspärase ja algse sättega võimalikult sarnase sättega.

**14. VAIDLUSTE LAHENDAMINE**

14.1. Lepinguga reguleerimata küsimustes juhinduvad pooled seaduses sätestatust.

14.2. Lepingu täitmisel tekkinud vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Viru Maakohtus.

**15. LEPINGU LISAD**

Lepingul on järgmised lisad:

15.1. Riigihanke alusdokumendid, sh tehniline kirjeldus;

15.2. Töövõtja pakkumus.

|  |  |  |  |
| --- | --- | --- | --- |
| **TELLIJA**  Kaie Enno  Narva Linnavalitsuse Arhitektuuri- ja Linnaplaneerimise Amet  Peetri plats 5  20308 Narva  */allkirjastatud digitaalselt/*  \_\_\_\_\_\_\_\_\_\_\_\_\_\_\_\_\_\_\_\_\_  *Kuupäev, allkiri* | **HUVITATUD ISIK**  Teet Kuusmik  Sihtasutus Ida-Virumaa Tööstusalade Arendus  Keskväljak 4  Jõhvi, Jõhvi vald 41595  */allkirjastatud digitaalselt/*  \_\_\_\_\_\_\_\_\_\_\_\_\_\_\_\_\_\_\_\_\_  *Kuupäev, allkiri* | **TÖÖVÕTJA**  …………….  …………………..  …………………….  ……………………..  */allkirjastatud digitaalselt/*  \_\_\_\_\_\_\_\_\_\_\_\_\_\_\_\_\_\_\_\_\_  *Kuupäev, allkiri* |  |